سعودي عرب او اسرایل ته د امریکې صدر جوبایډن سفر، امیدونه او توقعات څه دي؟
د بایډن انتظامیې هغه استخباراتي رپورټ هم جاري کړی و چې پکې ویل شوي وو امکان دی چې سعودی شهزاده د خبریال جمال خاشقجي د قتل منظوري ورکړي وي. ځکه چې جمال خاشقجي د سعودي حکومت ناقد و او هم ددی پېښې نه پس د امریکا او سعودي عرب ترمنځ تعلقات د تاؤتریخوالي سره مخ شوي وو
واشنګټن — منځني ختیځ ته د امريکې صدر جوبایډن د سفر نه وړاندې د قامي سلامتیا دپاره د هغه صلاکار جېک سولېون ويلي امريکې ته پکار ده چې په منځني ختیځ کې خپل روابط ډېر جور وساتي ځکه چې دا سیمه د نورې نړۍ سره ډېره نژدې ده. د شورو، چهارشنبې، په ورځ د منځني ختیځ د سفر په لومړي پړاو به صدر بایډن اسرایل ته او وروسته به سعودي عرب ته ورځي اسرایل امید کوي چې د صدر بایډن سفر به د اسرایل او سعودی عرب ترمنځ د سفارتي تعلقاتو لاره هواره کړي. صدر بایډن به د اسرایل اؤ فلسطیني سیاستدانانو سره ویني او طمع ده چې د اسرایل د دفاعي مزایل تنصیباتو سفر هم وکړي. جېک سولېون د ګل، دوشنبې، په ورځ په وایټ هاؤس کې د بریفنګ په موقع وویل، صدر به د منځني ختيځ دپاره د خپل سوچ یا ویژن په لړ کې مهمه بیان هم ورکړي. هغه زیاته کړه دغه سیمه د نورې نړۍ د ملکونو سره ډېره نزدې او تړلي ده او هم پدې سبب دهغه وینا وه چې که په موجوده وخت کې د یوه پرامنه او باثباته سیمې دپاره کار وکړې شي نو دا به په راتلونکې کې د امریکا قومي مفاداتو او د امریکا د خلکو دپاره ګټه ور وي. صدر بایډن به په دی سفر کې د خلیجي ملکونو د همکارۍ یا جي سي سي په غونډه کې هم برخه اخلي. په دغه غوڼده کې د عرب ملکونو مشران راغونډېږي. منځني ختیځ ته د صدر بایډن د سفر تر ټولو زیات مهمه خبره د سعودي ولي عهد محمد بن سلمان سره د هغه ملاقات ګنل کېږي. صدر بایډن د سعودی عرب سخت ناقد پاتې شوی او تر دی حده يې ویلي چې پکار ده د انساني حقونو د سرغړونو په لړ کې دې سعودي عرب یوازې کړی شي. د بایډن انتظامیې هغه استخباراتي رپورټ هم جاري کړی و چې پکې ویل شوي وو امکان دی چې سعودی شهزاده د خبریال جمال خاشقجي د قتل منظوري ورکړي وي. ځکه چې جمال خاشقجي د سعودي حکومت ناقد و او هم ددی پېښې نه پس د امریکا او سعودي عرب ترمنځ تعلقات د تاؤتریخوالي سره مخ شوي وو. د قومي امنیت صلاحکار ترمخه ددی سفر مقصد دا دی چې د سعودي عرب سره امریکايي تعلقاتو ته بیا نه کتنه اوشي نه که خراب کړی شي. او دا هم چې د خالي چېک (بلېنک چېک) پالیسي ختمه کړی شي او احتساب وکړی شي. یادونه: د دې خبر معلومات د وي ای او د اېسوسي اېټېډپرېس خبري ادارې نه اخیستل شوي دي